
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU                               
Trg pobjede 13
35 000 SLAVONSKI BROD 					      Broj: 2/St-93/2015-9


R E P U B L I K A   H R V A T S K A

R J E Š E N J E


TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnom sucu Davorinu Pavičić, postupajući po prijedlogu FINE, RC OSIJEK za pokretanje stečajnog postupka nad stečajnim dužnikom MIJO I ZDRAVKO MARKUŠIĆ, vl. AUTOPRAONICA, OIB: 30996911114, Pakrac, A. Cesarca 26, dana 07. veljače 2018. 
 
r i j e š i o   j e

1.	Pokreće se prethodni postupak radi utvrđivanja uvjeta za otvaranje stečajnog postupka  
           nad dužnikom MIJO I ZDRAVKO MARKUŠIĆ, vl. AUTOPRAONICA, 
           OIB: 30996911114, Pakrac, A. Cesarca 26.

2.	Postavlja se i imenuje privremena stečajna upraviteljica Sanja Mišević, Osijek, 
            L. Jagera 24, OIB: 17448143522.

3.	Privremeni stečajni upravitelj dužan je dostaviti stečajnom sucu izvješće o slijedećem:

-	Postoji li razlog za otvaranje stečajnog postupka nad stečajnim dužnikom, te da li su  
            naplativa potraživanja koja stečajni dužnik ima prema svojim dužnicima,
-	da li je dužnikova imovina dostatna za pokriće troškova stečajnog postupka.

4.	Privremeni stečajni upravitelj dužan je dostaviti stečajnom sucu navedeno izviješće u  
            roku od 30 dana od dana dostave ovoga rješenja.

5.	Ročište radi izjašnjenja o prijedlogu za otvaranje stečajnog postupka te radi rasprave o  
            uvjetima za otvaranje stečajnog postupka održati će se dana

13. ožujka 2018. u  10,30 sati

u prostoriji Trgovačkog suda u Slavonskom Brodu, Trg pobjede 13, soba 77/III, a na ročište se pozivaju: predlagatelj i z.z. dužnika.

6.	Privremeni stečajni upravitelj ovlašten je stupiti u sve poslovne prostorije dužnika radi 
            provođenje potrebnih službenih radnji.
                                                     
Tijela dužnika dužni su privremenom stečajnom upravitelju dopustiti uvid u knjige i svu poslovnu dokumentaciju.

                                                          O b r a z l o ž e n j e

	Fina, Regionalni centar Osijek, Podružnica Slavonski Brod, Nagodbeno vijeće  podnijela je prijedlog za otvaranje stečajnog postupka nad stečajnim dužnikom MIJO I ZDRAVKO MARKUŠIĆ, vl. AUTOPRAONICA, OIB: 30996911114, Pakrac, A. Cesarca 26 po službenoj dužnosti sukladno čl. 49. st. 2. Zakona o financijskom poslovanju predstečajne nagodbe, jer je odbačen prijedlog dužnika za otvaranje postupka predstečajne nagodbe. U prijedlogu navodi da je na dan 04. kolovoza 2015. stanje blokade 55.981,65 kn dužnik ima evidentirane neizvršene osnove za plaćanje u neprekinutom razdoblju duljem od 60 dana te da postoje razlozi za otvaranje stečajnog postupka, odnosno blokada iznosi 713 dana.
	Sud je pribavio podatke od Porezne uprave, Područni ured Sl. Brod iz koje proizlazi da su isti evidentirani kao suvlasnici nekretnina upisanih u zk. ul. 1277 k.o. Pakrac kč.br. 798/1 i upisanih u zk. ul. 982 kč.br. 847/21 k.o. Prekopakra, te vlasnici jednog vozila moped marke Piaggio reg. oznake DA-946-AU, te M1 – osobni automobil, marke Mercedes 190E reg oznake DA-100-BA.
Kako je potrebno utvrditi pravo stanje stvari, a posebno vrijednost imovine, a posebno vrijednost imovina koja bi ušla u stečajnu masu radi mogućnosti izmirenja troškova stečajnog postupka i obveza stečajnog dužnika pa je sukladno tome temeljem čl. 128. st. 1. SZ-a valjalo pokrenuti stečajni postupak radi utvrđivanja uvjeta za otvaranje stečajnog postupka. Na ročište su pozvani svi navedeni u čl. 128. st. 3. SZ-a. 
Tijelima stečajnog dužnika naloženo je davanje svih potrebnih obavijesti privremenoj stečajnoj upraviteljici te je temeljem čl. 128. st. 1. SZ-a određeno ročište radi izjašnjavanja o prijedlogu za otvaranje stečajnog postupka, te rasprave o uvjetima za otvaranje stečajnog postupka.
U Slavonskom Brodu 07. veljače 2018.

          
                                                                                                            Stečajni sudac:

                                                                                                            Davorin Pavičić 


NAPUTAK O PRAVNOM LIJEKU:
Protiv ovoga rješenja posebna žalba nije dopuštena.



 






DNA:
1. e-Oglasna ploča
2. z.z. MIJO I ZDRAVKO MARKUŠIĆ, vl. AUTOPRAONICA, OIB: 30996911114, Pakrac, A. Cesarca 26
3. Stečajna upraviteljica Sanja Mišević, Osijek, L. Jagera 24
4. FINA
5. POREZNA UPRAVA
6. ŽDO

